27/02/2014 | Administración LocalProvincial
Deputación Provincial da Coruña
Área de Servizos Provinciais. Sección de Educación, Cultura e Deportes
Bases da Convocatoria do Pemio Otero Pedrayo 2014

Segundo o disposto na base 4.2 das da convocatoria do premio “Otero Pedrayo 2014, que foron aprobadas por resolución do presidente da Deputación da Coruña, núm.2.623 de 17.02.2014, publícase o texto seguinte: 1.1.- Convócase o premio “Otero Pedrayo 2014”, dotado con dezaseis mil euros (16.000,00 €), atendendo ás disposicións do regulamento correspondente.1.2.- A presente convocatoria corresponde ao ano 2014, de acordo co disposto no regulamento, no que se establece o seu ámbito e o seu carácter anual, convocándose cada ano por unha das deputacións provinciais de A Coruña, Lugo, Ourense e Pontevedra, por esta mesma orde.1.3.- Atendendo ás razóns expostas, a convocatoria e concesión do premio, na edición de 2014, atribúeselle á Deputación Provincial da Coruña, que consigna na partida 0612/334A/22609 do seu orzamento de gastos o importe do premio e os gastos correspondentes á súa organización, e no de ingresos, as sumas que deberán achegar as demáis deputacións de Galicia, cotitulares do premio, cunha contía de 2.000,00 € cada unha delas e a Xunta de Galicia, cunha aportación de 8.000,00 €. O premio “Otero Pedrayo” ten por obxecto: 2.1.- Perpetuar e honrar a memoria do egrexio home das letras.2.2.- Premiar un labor que constituia unha contribución eminente á cultura galega.2.3.- Promocionar os valores propios de Galicia e as obras que leven ao esclarecemento e á mellora da súa cidadanía e institucións.3.1.- Poderán optar ao premio: * As persoas naturais nacidas en Galicia ou con residencia en calquera das súas catro provincias, por tempo dabondo, para determinar, a xuízo do xurado, unha cumprida raizame nelas. * Os grupos de traballo constituídos para promover os valores da cultura galega, e que estean radicados en Galicia. * As personalidades ou institucións que se teñan caracterizado pola difusión e polo mantemento da cultura galega.3.2.- A opción ao premio será determinada por medio dunha candidatura, que poderá ser feita: * Por calquera persoa física ou xurídica das sinaladas no apartado 3.1, respecto de si mesmas. * Polas entidades académicas e culturais radicadas en Galicia, respecto dos seus membros. * Por calquera dos presidentes das deputacións provinciais de Galicia, a proposta das respectivas comisións de Cultura. * Pola Xunta de Galicia, oída a Consellería correspondente. * Polo mesmo xurado, xa constituído.4.1.- A presentación de candidaturas ao premio será formulada nun escrito dirixido ao presidente da Deputación Provincial da Coruña, achegando os seguintes documentos: * Reseña biográfica da persoa que aspira ao premio. * Documentos e antecedentes que se consideren de interese para o coñecemento da súa dimensión literaria ou científica. * Cinco exemplares do traballo co que se opta ao premio, no caso de que a proposta estea baseada nunha obra ou producción singular concreta. * No caso de agrupacions e institucións, un exemplar do regulamento ou dos estatutos polos que se rexan, e unha relación das tarefas levadas a cabo en relación co obxecto do premio.4.2.- A presentación de candidaturas será realizada no prazo de tres meses, que se contarán a partir do día seguinte ao da publicación desta convocatoria no Boletín Oficial da Provincia da Coruña. A publicación será realizada tamén nos boletíns oficiais das provincias de Lugo, Ourense e Pontevedra, no Diario Oficial de Galicia, e nos diarios de máis difusión da Comunidade Autónoma.4.3.- A presentación da candidatura determina a aceptación íntegra das condicións desta convocatoria e das contidas no regulamento do premio.4.4.- Despois de que remate o prazo ao que se refire o apartado 4.2 a Secretaría da Deputación da Coruña expedirá unha certificación das propostas presentadas que, xunto con elas e coa documentación correspondente, lles serán facilitadas ao xurado do premio.4.5.- A cada solicitude ou proposta lle serán achegados cantos documentos sexan considerados de interese para o mellor coñecemento do candidato/a.5.1.- Para adxudicar o premio ao que se refire esta convocatoria, será constituido un xurado integrado do xeito seguinte: Presidente: O presidente da Xunta de Galicia, ou persoa na que delegue. Vicepresidente: O presidente da Deputación da Coruña, ou persoa na que delegue. Vogais: * Os presidentes das tres deputacións restantes ou persoas nas que deleguen. * O presidente da Comisión de Cultura da deputación convocante, ou persoa na que delegue. * O conselleiro de Cultura da Xunta de Galicia, ou persoa na que delegue. * Un representante de cada un dos seguintes organismos: a) Universidade de Santiago de Compostela. b) Universidade de Vigo. c) Universidade da Coruña. d) Real Academia Galega. e) Instituto “Padre Sarmiento” de Estudios Galegos. * Cinco persoas de recoñecida autoridade científica e literaria, designadas unha pola Xunta de Galicia e as restantes, unha por cada unha das deputacións. Secretario:, con voz e sen voto, o da Deputación da Coruña, ou persoa na que delegue.5.2.- O xurado constituído emitirá o seu dictame no mes seguinte ao día que remate o prazo de presentación de candidaturas, e a súa actuación suxeitarase ao determinado nos artigos 4.2 a 4.6 do regulamento do premio.5.3.- Da actuación do xurado e da adxudicación do premio será redactada a correspondente acta que, coa totalidade das documentacións presentadas, pasará ao coñecemento do Pleno da Deputación da Coruña na primeira sesión que teña lugar.5.4.- As copias da acta e dos demais antecedentes que cumpran para o coñecemento da tramitación do premio, serán remitidas ás deputacións de Lugo, Ourense e Pontevedra. A entrega do premio será realizada no lugar e a data que determine o presidente da Deputación da Coruña, nun acto solemne e coa asistencia dos membros da Corporación provincial e do Xurado, así como de personalidades das artes, letras e ciencias da Comunidade Autónoma. Xunto co premio, a persoa ou entidade que resulte galardonada, recibirá una copia da acta da reunión do xurado. Para o que non estea previsto expresamente nestas bases, o xurado e a Deputación convocante terán en conta as normas contidas no regulamento do premio e nas xerais de funcionamento da Corporación provincial, así como na lexislación vixente. A Coruña, 19 de febreiro de 2014 O Presidente, O Secretario, Diego Calvo Pouso José Luis Almau Supervía